Η ανάλυση του πολιτικού ανταγωνισμού στις αυτόδιοικητικές εκλογές α’ βαθμού το 2019. Μελέτη και ανάλυση των χαρακτηριστικών των υποψηφίων δημάρχων
Creators: name: Τσιλιγκαρίδης, Γρηγόριος Χαράλαμπου
Publisher: name: Aristotle University of Thessaloniki
Year: 2022
Subjects: Εκλογικός ανταγωνισμός
Αυτοδιοικητικές εκλογές α’ βαθμού
Ιεραρχική ανάλυση συστάδων
Electoral competition
First degree local elections
Hierarchical cluster analysis

description: Αντικείμενο της παρούσας εργασίας αποτελεί η ανάλυση του πολιτικού ανταγωνισμού στις αυτοδιοικητικές εκλογές α’ βαθμού το 2019. Ειδικότερα, μελετήθηκαν και αναλύθηκαν τα χαρακτηριστικά των υποψήφιων δημάρχων που συγκέντρωσαν ποσοστό μεγαλύτερο του 5% ή είχαν την στήριξη κάποιου κοινοβουλευτικού κόμματος στο σύνολο της ελληνικής επικράτειας. Μεθοδολογικά χρησιμοποιήθηκε τόσο η βιβλιογραφική επισκόπηση όσο και η εμπειρική έρευνα μέσω της συμπλήρωσης ερωτηματολογίου. Το θεωρητικό μέρος της εργασίας αποτελείται από δύο σκέλη. Το πρώτο σκέλος αφορά το πλαίσιο των αυτοδιοικητικών εκλογών και ειδικά την ελληνική περίπτωση. Το δεύτερο σκέλος αφορά την ανάλυση του εκλογικού ανταγωνισμού σύμφωνα με το υπόδειγμα του τριπτύχου «Κόμματα, Πρόσωπα, Θέματα». Με βάση αυτό το τρίπτυχο δομήθηκε το ερωτηματολόγιο και εξήχθησαν τα αποτελέσματα της ποσοτικής έρευνας. Οι κύριες στατιστικές μέθοδοι που χρησιμοποιήθηκαν ήταν η ιεραρχική ανάλυση συστάδων, η παραγοντική ανάλυση αντιστοιχιών και ο έλεγχος ανεξαρτησίας Χ2. Από την επεξεργασία των δεδομένων προέκυψαν τέσσερις διακριτές ομάδες υποψηφίων οι οποίες και αναλύθηκαν ως προς τα ιδιαίτερα χαρακτηριστικά τους. Όσον αφορά τον εκλογικό ανταγωνισμό, οι υποψήφιοι της πρώτης και της δεύτερης ομάδας προέβαλαν περισσότερο τα πρόσωπα των υποψηφίων, έπειτα τα θέματα και σε μικρότερο βαθμό την κομματική στήριξη. Η τέταρτη ομάδα πρόταξε κατά κύριο λόγο τα πρόσωπα και τα θέματα και ελάχιστα την κομματική στήριξη. Η τρίτη ομάδα ανέδειξε εξίσου την κομματική στήριξη, τα πρόσωπα των υποψηφίων και τα θέματα. Ταυτόχρονα, ότι αφορά το εύρος του εκλογικού ανταγωνισμού ανάμεσα στις ομάδες αυτό παρουσιάζεται περιορισμένο. Επιπλέον, προέκυψε ότι υπάρχει σύνδεση μεταξύ των ομάδων με συγκεκριμένες περιφέρειες καθώς και με ιδιαίτερα προβλήματα των τοπικών κοινωνιών. Παράλληλα, αποδείχτηκε ότι υπάρχει συσχέτιση μεταξύ της εκλογής του υποψηφίου και του να υπήρξε αυτός ενεργό μέλος πολιτικού κόμματος, της εκλογής του υποψηφίου και της κομματικής στήριξης του συνδυασμού στον οποίο αυτός είναι επικεφαλής, της εκλογής του υποψηφίου και της συμμετοχής του στις διαδικασίες του κόμματος που τον στηρίζει, της εκλογής του υποψηφίου και παλαιότερης εκλογής του σε ανώτατη θέση της τοπικής αυτοδιοίκησης, της εκλογής του υποψηφίου και της εκλογής του στις δημοτικές εκλογές του 2014 και της εκλογής του υποψηφίου και της στενής σχέσης που αυτός είχε με τους πολίτες. Για την ανάλυση των δεδομένων χρησιμοποιήθηκαν τα λογισμικά SPSS και R-Studio.
description: Αντικείμενο της παρούσας εργασίας αποτελεί η ανάλυση του πολιτικού ανταγωνισμού στις αυτοδιοικητικές εκλογές α’ βαθμού το 2019. Ειδικότερα, μελετήθηκαν και αναλύθηκαν τα χαρακτηριστικά των υποψήφιων δημάρχων που συγκέντρωσαν ποσοστό μεγαλύτερο του 5% ή είχαν την στήριξη κάποιου κοινοβουλευτικού κόμματος στο σύνολο της ελληνικής επικράτειας. Μεθοδολογικά χρησιμοποιήθηκε τόσο η βιβλιογραφική επισκόπηση όσο και η εμπειρική έρευνα μέσω της συμπλήρωσης ερωτηματολογίου. Το θεωρητικό μέρος της εργασίας αποτελείται από δύο σκέλη. Το πρώτο σκέλος αφορά το πλαίσιο των αυτοδιοικητικών εκλογών και ειδικά την ελληνική περίπτωση. Το δεύτερο σκέλος αφορά την ανάλυση του εκλογικού ανταγωνισμού σύμφωνα με το υπόδειγμα του τριπτύχου «Κόμματα, Πρόσωπα, Θέματα». Με βάση αυτό το τρίπτυχο δομήθηκε το ερωτηματολόγιο και εξήχθησαν τα αποτελέσματα της ποσοτικής έρευνας. Οι κύριες στατιστικές μέθοδοι που χρησιμοποιήθηκαν ήταν η ιεραρχική ανάλυση συστάδων, η παραγοντική ανάλυση αντιστοιχιών και ο έλεγχος ανεξαρτησίας Χ2. Από την επεξεργασία των δεδομένων προέκυψαν τέσσερις διακριτές ομάδες υποψηφίων οι οποίες και αναλύθηκαν ως προς τα ιδιαίτερα χαρακτηριστικά τους. Όσον αφορά τον εκλογικό ανταγωνισμό, οι υποψήφιοι της πρώτης και της δεύτερης ομάδας προέβαλαν περισσότερο τα πρόσωπα των υποψηφίων, έπειτα τα θέματα και σε μικρότερο βαθμό την κομματική στήριξη. Η τέταρτη ομάδα πρόταξε κατά κύριο λόγο τα πρόσωπα και τα θέματα και ελάχιστα την κομματική στήριξη. Η τρίτη ομάδα ανέδειξε εξίσου την κομματική στήριξη, τα πρόσωπα των υποψηφίων και τα θέματα. Ταυτόχρονα, ότι αφορά το εύρος του εκλογικού ανταγωνισμού ανάμεσα στις ομάδες αυτό παρουσιάζεται περιορισμένο. Επιπλέον, προέκυψε ότι υπάρχει σύνδεση μεταξύ των ομάδων με συγκεκριμένες περιφέρειες καθώς και με ιδιαίτερα προβλήματα των τοπικών κοινωνιών. Παράλληλα, αποδείχτηκε ότι υπάρχει συσχέτιση μεταξύ της εκλογής του υποψηφίου και του να υπήρξε αυτός ενεργό μέλος πολιτικού κόμματος, της εκλογής του υποψηφίου και της κομματικής στήριξης του συνδυασμού στον οποίο αυτός είναι επικεφαλής, της εκλογής του υποψηφίου και της συμμετοχής του στις διαδικασίες του κόμματος που τον στηρίζει, της εκλογής του υποψηφίου και παλαιότερης εκλογής του σε ανώτατη θέση της τοπικής αυτοδιοίκησης, της εκλογής του υποψηφίου και της εκλογής του στις δημοτικές εκλογές του 2014 και της εκλογής του υποψηφίου και της στενής σχέσης που αυτός είχε με τους πολίτες. Για την ανάλυση των δεδομένων χρησιμοποιήθηκαν τα λογισμικά SPSS και R-Studio.